... fået lagt 3 læs muslinger (ca 100 m3) på en 20x40 bane. De var knuste. Det har virket som et fint lag.
Da vi skulle anlægge vores ridebane , så blev vi anbefalet at lægge et lag af 15 cm knuste skaller og ca 3-5 cm fin grus. Vi brugte 7 træk knuste skaller, dvs lastbilen plus en anhænger. Derefter har vi fået 2 træk på hvert år siden. Så er banen MEGET drænende of meget fjedrende. Så naj det er IKKE billigt. Til gengæld så vil vi ikke bytte med nogen og vi kan bruge vores bane næsten hele året.
Er der nogen der ved hvor man kan købe knuste muslingeskaller når man bor i sønderjylland? Og kan man lægge dem ovenpå grus? Mvh Naja
som der bliver nævnt i indlægget fra skovvang er uhyre vigtigt, når du etablerer en muslingebane. Skallerne kan ikke bære og det betyder, at hesten tråder gennem skallerne og ned i underlaget. Hvis underlaget ikke er fast/gennemtrådningssikkert vil du med tiden få huller i banen mv. Jeg har selv måtte trække alle skaller af min bane, da den var hullet - underlaget var min gamle grusbane etableret på en meget fed lerjord. Jeg havde nemlig fået at vide af leverandøren af skallerne at skallerne kunne bære og det bare var et spørgsmål om lagets tykkelse. Til sidst havde jeg 20 cm knuste skaller på hele banen (20x60) men det kunne ikke bære. Så jeg måtte skrabe alle skallerne af igen. Jeg har så i stedet lagt 20 cm stenkulsslagger på hele banen og et ridelag bestående af 5-7 cm grus og 3 cm soldaffald. Da jeg alligevel skulle skrabe skallerne af, valgte jeg at sælge dem, da jeg egentligt synes, at det larmede for meget at ride i dem - jeg kunne ikke høre, hvad underviseren sagde.
samme problem! Vores nyanlagte muslingebane er uridelig  Hestene synker i eller glider i det. Ham der lavede banen anede tydeligvis ikke hvad han havde med at gøre, så han skabede al muldjorden af, opdagede han havde gravet for dybt, læssede jord på igen, og lagde så muslingerne direkte oven på et mixmask af muldjord og fed lerjord  Så en lille travetur laver ca 20 cm dybe hovhuller de værste steder, (der er 10cm knuste skaller på), så hovene går virkelig igennem. Jeg er bare så ked af at jeg ikke kan bruge banen, og er faktisk ved at give helt op. Men I mener altså at det kan hjælpe at skrabe muslingerne af, og lægge stenkulslagger under? Mvh Ann
Ja det har været frygteligt, han gravede ud i februar/marts, og siden er tiden bare gået og gået med udbedring efter udbedring, flere vognlæs muslinger for at reparere osv osv osv. Jeg er bare så totalt træt af det hele nu, så min søde mand siger at NU får vi det altså bare ordnet. Ham der lavede den har haft MANGE chancer, og endte (efter trusler med advokat og syn og skøn) med at give os 1/3 af pengene tilbage. MEN derefter har vi jo måtte betale andre for at skrabe muslingerne af, skrabe det løse jordlag af, muslinger på igen, flere muslinger osv osv. Men det duer bare stadig ikke. Selv om det meste af det løse jordlag er skrabet af, er lerbunden stadig våd og blød (der er dræn i), men selv 1 måneds konstant hedebølge kan åbenbart ikke tørre det ud. Så jeg har samlet max redet 30 minutter på den bane, du ved sådan hen over tiden for at prøve den af  Hvor tykt et lag stenkulsslagger vil du tro vi skal have på? På fed smattet våd lerjord, og der vil så være et toplag på 10 cm knuste muslinger?? Mvh Ann
Ja, han er helt sikkert kommet for langt ned på 1/4 af banen. Jeg opdagede at han havde gravet ½ meter under græshøjde  Det var han så igang med at klaske på igen, og det er nu der der er flest problemer. Drænene er i sig selv en hel historie, men nu er de der, selv om de åbenbart ikke kan klare hele banen. Hvor det er værst kan jeg fjerne muslingerne, og så ligger der vandpytter i hov hullerne i lerjorden!! Altså nu hvor det ikke har regnet længe!! Vi har selv snakket om, om han simpelthen har "ramt" højtliggende grundvand  Jeg har så tænkt på om det var bedre at tage "nabo" folden, og få gravet godt med dræn dybt i, tromle muldjorden godt ned, og så evt lægge muslingerne der, eller endda lægge et lag mellem muldjorden og muslingerne. Så er vi da væk fra det stykke han har ødelagt. Men det ville jo være noget billigere at beholde den bane der nu er der. Mvh Ann
Nu skal jeg ikke gøre mig klog på hvordan man laver ridebaner, da jeg aldrig har prøvet det selv, men jeg synes jeg har hørt at man aldrig må lægge det jord på igen man har fjernet, hvis det er det han har gjort. I skal måske fylde noget knust tegl, stabilgrus eller sådan noget på som fyld og drænlag. Men hvis han har gravet så dybt at han har ramt noget grundvand, ved jeg ikke om det dur. Prøv at få en snak med nogen der virkelig ved hvad de taler om. Hvor er det dog surt for jer.
ja sikke noget rigtigt møg med din ridebane ... det lyder meget som min tilsvarende historie. Nå men først og fremmest skal du få skrabet alle skallerne af igen og så gælder det om at få etableret en veldrænet bane med et gennemtrådningssikker underlag. Dræningen er jo et kapitel for sig. I fed lerjord er det sværere at etablere en effektiv dræning end i andre type jordarter. Den der med at "vandet finder vej af sig selv gennem lerjorden til drænene" holder simpelthen ikke - det har jeg erfarret. Jeg ventede i 9 år inden jeg omlagde min bane - og jeg kan så sige, at i de 9 år fandt vandet ALDRIG vej gennem den fede lerjord til drænene. Så du skal sørge for at drænene bliver lagt med et meget nøjagtigt fald. Dernæst skal vandet kunne drænes væk fra området - enten til en meget stor faskine eller en remisse, markrende mv. Du må påregne, at der skal lægges flere dræn end man normalt plejer i alm. jord. Opfyldningen omkring drænene er vigtigt for at vandet hurtigt kan komme derned. Sten er nok det bedste. Jeg valgte at bruge knuste muslingeskaller, da jeg alligevel havde fået en masse til banen. I de vådeste områder på min bane måtte vi efterfølgende lave nogle render på tværs af drænene og fylde dem op med knuste skaller - igen er sten nok at foretrække, da det bærer meget bedre. Vi har brugt en masse tid på at køre med traktor oven i renderne/drænrenderne med skaller for at sikre os at skallerne blev presset hårdt sammen, så de ikke synker. Herefter har vi lagt et bærelag af 20 cm slagger. Et 20cm lag er gennemtrådningsikkert og kørefast. Enkelte steder havde jeg ikke fået jævnet ordentligt ud - dvs der var måske kun 10 cm slagger - men det varede ikke længe, så bar det ikke. Så min anbefaling er 20 cm slagger for at være på den sikre side. En fordel ved slagger er også at de kan suge enorme mængder vand. Så med velfungerende dræn og slagger vil du sjældent have en våd bane. Et andet alternativ til slagger og nok også billigere er knust tegl eller beton som lægges i et tilsvarende tykt lag og planeres og vibreres. Herpå kan der så lægges et lag af enten slagger eller stenmel for at lukke ned til stenene og dernæst kan et ridelag etableres ovenpå. Ulempen med stenlag kan være, at sten måske med tiden vil arbejde sig op i ridelaget. Men man kan jo også forestille sig, at såfremt banen bruges af mange ryttere om dagen at de så konstant vil trampe underlaget til så det ikke sker.. Jeg har ingen erfaring med dette - men dette var en af de anbefalinger jeg fik, da jeg skulle lave ridebanen om. Ulempen med slagger er, at de støver når de er tørre. Så man skal så vidt muligt undgå at harve op i ridebanen ned til slaggelaget. Det kan ikke undgås, at der kommer lidt slagger op i ridelaget, når der rides på banen.
1000 Tak for rigtig gode svar  Jeg skal i fuld sving med at undersøge det hele i morgen. Har I nogen ide om hvor jeg kan skaffe stenkulsslagger? Er stenkulsslagger frostfrit? For så kunne jeg da overveje at sælge mine muslinger, og så ride i det i stedet (når hele bunden altså er blevet stabil! Fortsat god søndag